**Helsinki Poetry Connection** **Ry** (myös **Helsinki Poetry Connection** ja **HPC**) on vuonna 2013 perustettu voittoa tavoittelematon yhdistys, jonka tarkoituksena on edistää lavarunouden asemaa ja taiteenlajin toimintaedellytyksiä Suomessa. Helsinki Poetry Connection tuottaa useaa eri runoklubia, julkaisee videoita ja järjestää työpajatoimintaa. HPC on perustanut vuonna 2019 Lavarunoakatemian, joka järjestää lavarunouden maisteriohjelmaa. Yhdistyksen toiminnasta vastaa hallitus, joka koostuu jäsenten valitsemista edustajista.

Toiminta
--------

### Tapahtumat

Yhdistyksen näkyvin toimintamuoto ovat klubi-illat, joissa yhdistyvät runous, rap ja musiikki. Näkyvimpiä näistä klubeista on Helsingissä järjestettävä Poetry Jam, joka toteutetaan 4-6 kertaa vuodessa. HPC:n tapahtumissa tuntemattomia kirjoittajia kannustetaan esiintymään open mic -osuuksien aikana, jolloin yleisö saa esittää omia tekstejään. Helsinki Poetry Connection järjestää pääkaupunkiseudulla säännöllisesti neljää runoklubia nimiltään: Poetry Jam, Ruusu Open Mic, Nuorten Open Mic ja HPC Goes Puisto. Poetry Jam -klubia yhdistys järjestää yhteistyössä Nuoren Voiman Liiton kanssa.

### Lavarunoakatemia ja työpajat

"Lavarunoakatemia on Helsinki Poetry Connectionin unelmakoulu – leikki, joka yhdistelee työpajatoimintaa, yhteisöllistä oppimista ja kulttuurihäirintää. Akatemiassa syksyllä 2019 käynnistyvä lavarunouden maisteriohjelma on paitsi performanssi myös oikea koulutusohjelma." Lavarunoakatemian lisäksi HPC järjestää monipuolista työpajatoimintaa.

### Tuotanto- ja julkaisutoiminta

Helsinki Poetry Connection tuottaa ja julkaisee lavarunoutta, ja sitä käsittelevää materiaalia mediassa. Vuonna 2019 yhdistys julkaisi Lavarunous – Vallankumous! -antologian, johon kerättiin rakastetuimpia lavarunoja.

### Hallitus kaudella 2021–2022

* Kirsi-Marja Moberg, puheenjohtaja
* Elina Ortamo, varapuheenjohtaja
* Tiina Jokelainen, taloudenhoitaja
* Jussi Kiova, sihteeri
* Jamie Rämä, varasihteeri
* Samppa Varis
* Tania Nathan
* Jarkko Jokinen
* Aatos Ketvel

Historiaa
---------

Helsinki Poetry Connection perustettiin runoilija Harri Hertellin toimesta vuonna 2008. Se on lavarunoustapahtumia järjestävä kollektiivi, joka edistää kotimaisen sanataiteen asemaa sekä Suomessa että kansainvälisesti. Helsinki Poetry Connection pyrkii nostamaan esille uusia lahjakkaita tekstintekijöitä runouden, spoken wordin ja rap-lyriikan parista. Kollektiivin pohjalta rekisteröitiin samanniminen yhdistys vuonna 2012.

HPC:n aktiivit äänittivät vuoden 2009 aikana Helsinki Poetry Jam -kokoelmalevyn suomalaista sanataidetta.

Max Simberg ohjasi talvella 2010 Helsinki Poetry Connection -kollektiivin toiminnasta dokumenttielokuvan Vapauta sana , jossa esiintyvät Harri Hertell, Suvi Valkonen ja Matinpoika. Video on nähtävissä muun muassa Youtube-palvelun kautta. Runokollektiivi sai samana vuonna huomiota myös Huomenta Suomen lähetyksessä , jossa esiteltiin lavarunoutta.

Helsinki Poetry Connection julkaisi vuonna 2013 lavarunoutta esittelevän antologian, Lava-antologian, jonka julkaisijana toimi Poesia-kustantamo ja jonka toimittivat Helsinki Poetry Connectionin aktiivit Aura Nurmi, Juho Nieminen ja Kasper Salonen. Samana vuonna Nihil Interit palkitsi yhteisön työstä lavarunouden ja runoklubitoiminnan edistäjänä Vuoden runousteko -palkinnolla.

Vuonna 2016 kollektiivi alkoi julkaista lavarunousvideoita Poetry Cam -projektissa, jota suunnitteli ja johti Lasse Hauerwaas. Projekti sai kahtena peräkkäisenä vuonna tukea Koneen Säätiöltä. Yhdistys on blogissaan toteuttanut kahdesti myös Runojoulukalenterin, jonka 24 luukussa julkaistiin päivittäin uusi runo. Kalenterin runot on kerätty leikkimielisessä kilpailussa. Keväällä 2017 Savukeidas Kustannus julkaisi Harri Hertellin toimittaman teoksen Lavaruno-opas, jossa on mukana useita kollektiivin kirjoittajia.

Palkinnot
---------

* Helsingin kaupungin kulttuuri- ja kirjastolautakunnan myöntämä Helsingin kulttuuriteko 2010 -kunniamaininta
* Nihil Interit -runoustekopalkinto 2013
* Kirsi Kunnas -palkinto 2018
* Opetus- ja kulttuuriministeriön myöntämä Suomi-palkinto 2019

Lähteet
-------

1. ↑  Helsinki Poetry Connection *www.facebook.com*. Viitattu 5.12.2019.
2. ↑  Yhdistys *Helsinki Poetry Connection ry*. Viitattu 27.2.2020.
3. 1 2  Lavarunoakatemia *Helsinki Poetry Connection ry*. Viitattu 5.12.2019.
4. ↑  Fiilin, Teemu: Lavallinen runoutta *Metrolive*.  29.10.2009. Sanoma News. Viitattu 3.5.2012. [vanhentunut linkki]
5. ↑  Helsinki Poetry Jam -klubi Kiasma.  Arkistoitu 5.8.2011. Viitattu 3.5.2012.
6. ↑  Haarajoki, Reetta: Sanojen fiilistelijä.  *Ylioppilaslehti*, 16.10.2009.  Ylioppilaslehden Kustannus Oy. Artikkelin verkkoversio. Viitattu 3.5.2012.
7. ↑  Työpajatoiminta *Helsinki Poetry Connection ry*. Viitattu 28.2.2020.
8. ↑  Lavarunous – Vallankumous! -antologia on ilmestynyt *Helsinki Poetry Connection ry*.  7.6.2019. Viitattu 28.2.2020.
9. ↑  Aalto, Liisa: Helsinkiläistä runohilloa turkulaisilla mausteilla.  *Turun Sanomat*, 24.2.2010.  TS-Yhtymä. Artikkelin verkkoversio. Viitattu 3.5.2012.
10. ↑  Vapauta sana Youtubessa
11. ↑  Huomenta Suomen lähetys Youtubessa
12. ↑  Nihil Interit -runouspalkinto *Nihil Interit ry*.  27.3.2013. Viitattu 22.2.2017.
13. ↑  Poetry Cam -projekti
14. ↑  Lasse Hauerwaasin blogi
15. ↑  Koneen Säätiö (Arkistoitu – Internet Archive)
16. ↑  Savukeidas Kustannus (Arkistoitu – Internet Archive)
17. ↑  Tiedotteet Archives *Helsinki Poetry Connection ry*. Viitattu 28.2.2020.

Aiheesta muualla
----------------

* Helsinki Poetry Connectionin nettisivut
* Helsinki Poetry Connectionin blogi
* Max Simbergin vapauta sana -dokumentti Youtubessa
* Helsinki Poetry Connectionin Youtube-kanava

### Viittauksia HPC:hen blogeissa

* Lehtijuttu
* Lehtijuttu Nyt-liite
* Lehtijuttu SK
* HS 24.5.2010